ร้านนี้ตั้งอยู่ในซอยสุขุมวิท 35 เป็นซอยที่อยู่ติด Emquartier เดินเข้าไปเรื่อยๆ จะเจอซอยทางซ้ายมือ เดินเข้าไปอีกนิดนึงจะเจอร้านอยู่ทางขวามือ เป็นร้านเล็กๆที่อยู่ในตึกแถว พอเข้าไปในร้านจะเจอป้าใจดีพูดต้อนรับและแนะนำเมนูอาหาร อย่างวันนี้มี 4 เมนูให้เลือก 1) หมูชุบเกล็ดขนมปัง 2) แซลมอนอบ 3) ปลาดอลลี่ทอด 4) อกไก่ทอดชีส ทุกเมนูราคา 150 บาท ซึ่งความพิเศษคือนอกจากเมนูที่สั่งไปสามารถไปหยิบอาหารที่จัดเรียงไว้ตรงมุมของร้านได้ไม่อั้น ทั้งเครื่องเคียง(แตกต่างกันไปแต่ละวัน) ซุปมิโสะ แกงกะหรี่ ข้าวและน้ำ พอสั่งอาหารแล้วก็จ่ายเงินเลย จากนั้นก็เดินหยิบเครื่องเคียงใส่ถาดได้เลย ครั้งนี้สั่งไป 3 เมนู
- แซลมอนอบ (150 บาท) : เสิร์ฟแบบห่อฟอยล์มาเลย แซลมอนชิ้นกำลังดี เหมาะสมกับราคา เนื้อแซลมอนแน่น ไม่ยุ่ย มีหัวหอมมานิดหน่อย และตัวซอสไม่หวานมาก โดยรวมอร่อย เป็นเมนูสุขภาพ
- อกไก่ทอดชีส (150 บาท) : เสิร์ฟมาแบบร้อนๆ ข้างนอกกรอบข้างในนุ่ม เป็นชีสแผ่นที่ห่ออกไก่ อร่อยดี
- โคโรเกะมันฝรั่ง (60 บาท) : ชิ้นใหญ่ ข้างในเป็นมันฝรั่งบดหยาบๆ เนื้อแน่น ร้อนๆ อร่อย
- เครื่องเคียง (ฟรี) : ได้มักกะโรนี กับผัดวุ้นเส้น อาหารเหมือนทิ้งไว้สักพักแล้วก็จะเย็นๆหน่อย แต่รสชาติก็พอใช้ได้
- ซุปมิโสะ (ฟรี) : รสชาติกำลังดี ไม่เค็มไป มีผักมีเต้าหู้ ซดคล่องคอดี
- แกงกะหรี่ (ฟรี) : รสชาติเข้มข้นกินกับข้าวฟินมาก (มีผักดองให้เติมด้วย)
- ข้าวญี่ปุ่น (ฟรี) : หุงกำลังดี ข้าวไม่แข็ง 

โดยรวมอาหารรสชาติดี ราคาเหมาะสม แต่อาจจะต้องบริการตัวเองสักหน่อยคือ กินเสร็จต้องเอาถาดไปเก็บที่ชั้นเอง แต่นอกนั้นก็เหมือนร้านทั่วไป ทำเลร้านก็ดี อยู่แถว Emquartier เดินจาก bts พร้อมพงษ์มาได้